10. napirend Ügyiratszám: BSZ/ /2024.

# E L Ő T E R J E S Z T É S

a Képviselő-testület **2024. február 26-i nyilvános** ülésére

**Tárgy:** **Döntés a polgármester 2024. évi cafetéria juttatásáról**

**Előterjesztő:** dr. Varga Viktória jegyző

**Előkészítette:** dr. Varga Viktória jegyző

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/L. § (1) bekezdése értelmében a polgármesteri foglalkoztatási jogviszonyra megfelelően alkalmazni kell a Kttv-nek a cafetéria-juttatást szabályozó 151. §-át.

A cafetéria-juttatást a törvény alanyi jogon biztosítja, a cafetéria-jogosultságot a Kttv. a jogviszony fennállásához köti. A juttatás megállapítása a polgármester esetében is kötelező.

Mivel a polgármester tekintetében a képviselő-testület gyakorolja a munkáltatói jogokat, a testületnek határozatban kell megállapítania a polgármester 2024. évre járó cafetéria-juttatásának összegét, igénybevételének, elszámolásának, valamint visszatérítésének részletes szabályait.

A Kttv. 150. § (3) bekezdése alapján a hivatali szervezet vezetője (jegyző) a közszolgálati szabályzatban rendelkezik a cafetéria-juttatás igénybevételének részletes szabályairól, elszámolásának rendjéről és visszatérítésének szabályairól.

A cafetéria-juttatás éves összege a Kttv. 151. § -ában foglaltak alapján nem lehet alacsonyabb az illetményalap (46.380 Ft) ötszörösénél, azaz bruttó 231.900 Ft-nál. A Magyarország 2024. évi központi költségvetéséről szóló 2023. évi LV. törvény 62. § (4) bekezdése alapján a költségvetési szerv által foglalkoztatottak éves cafetéria juttatásának kerete az egy foglalkoztatottnak éves szinten adott – az Szja tv. 71. § (1) bekezdésében meghatározott – juttatások összege 2024. évben nem haladhatja meg a nettó 400.000 Ft-ot.

Javaslom a Tisztelt Képviselő-testületnek, hogy a polgármester cafetéria-juttatását (a hivatalban foglalkoztatottak cafetéria keretének összegével megegyezően) évi bruttó 240.000 Ft-ban határozza meg, azzal, hogy a Hivatal Közszolgálati Szabályzatának cafetéria-juttatás igénybevételére vonatkozó részletszabályait rendelje alkalmazni a polgármester cafetéria-juttatásának igénybevételére, az azzal való elszámolásra és visszatérítésre.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZAI JAVASLAT**

Balatonszepezd Község Önkormányzata Képviselő-testülete munkáltatói jogkörében eljárva a polgármester cafetéria-juttatásának 2024. évi éves keretösszegét bruttó 240.000 Ft-ban határozza meg.

A képviselő-testület a Zánkai Közös Önkormányzati Hivatal Közszolgálati Szabályzatának cafetéria-juttatás igénybevételére vonatkozó részletszabályait rendeli alkalmazni a polgármester cafetéria-juttatásának igénybevételére, az azzal való elszámolásra és visszatérítésre.

Határidő: azonnal

Felelős: jegyző

Szentantalfa, 2024. január 30.

 **dr. Varga Viktória**

 jegyző